钦定古今图书集成/理学汇编/学行典/第211卷 > 林润蓁
## 钦定古今图书集成/理学汇编/学行典/第211卷 > 林润蓁

按《延平府志》：“林润蓁，号信云，南平人，养和次子。和没
于官，时蓁已归试矣。闻讣重趼扶榇，霜雪侵棺下，父
橐萧然，舌耕养母，勉治诸弟妹衣食婚嫁，教两弟润
蘅润芝每设先像，涕泣责悟之。由癸酉经魁，迄庚辰
特用，临授衔，忽然中动，即乞归。母果抱疾。家贫，菽水
不继，就任归化县谕，甫及任，又忽然中动，竟归。母果”
病革，待以瞑目。人谓其诚孝，故辄有扼臂之感。苫块
未几，以过哀卒。